《赠江行父二首 其一》
元代·许谦

有朋远方来，倾盖语已契。纷纷燕雀间，听此孤鹤唳。

中扃湛渊水，窥测渺无际。接人气虽和，自律言颇厉。

为言君子交，相与期晚岁。珠玉生光辉，顾我形颇秽。

作者简介：（1270—1337）金华人，字益之，号白云山人。幼孤，力学。从金履祥学，尽得其奥。教授乡里，不应辟举。居东阳八华山，学者争往从之。四方之士，以不及门为耻。或访以典礼政事，闻者无不厌服。卒谥文懿。有《读书传丛说》、《诗名物钞》、《白云集》等。